|  |
| --- |
| Søgårds Auto  Brandstrupvej 37  8840 Rødkærsbro  Sendt pr mail til: Jimmy Bay Søgaard: jbs@sogaardsauto.dk |

|  |
| --- |
| **Teknik og Miljø**  Byggeri og Miljø  Prinsens Alle 5  8800 Viborg  Tlf.: 87 87 87 87  ib3@viborg.dk |
| **Dato: 21-04-2017**  Sagsnr.: 17/3766  Sagsbehandler: vpib3  Direkte tlf.: 87 87 56 02  Direkte e-mail: byggeriogmiljoe@viborg.dk |

**Miljøgodkendelse af**

**Autoophug v/ Jimmy Bay Søgaard**

Indholdsfortegnelse

[1. Afgørelse 3](#_Toc480533430)

[2. Vilkår 5](#_Toc480533431)

[2.1 Sikkerhedsstillelse 5](#_Toc480533432)

[2.2 Støj 6](#_Toc480533433)

[2.3 Standardvilkår 7](#_Toc480533434)

[2.4 Godkendelsens gyldighed 11](#_Toc480533435)

[2.5 Klagevejledning og søgsmål 11](#_Toc480533436)

[2.6 Underretning om miljøgodkendelsen 12](#_Toc480533437)

[3. Vurdering 13](#_Toc480533438)

[3.1 Støj 13](#_Toc480533439)

[3.2 Luft 14](#_Toc480533440)

[3.3 Affald 14](#_Toc480533441)

[3.4 Beskyttelse af jord og grundvand 14](#_Toc480533442)

[3.5 Spildevand 14](#_Toc480533443)

[3.6 Renere teknologi/BAT 14](#_Toc480533444)

[3.7 Øvrig lovgivning 14](#_Toc480533445)

[3.8 Udtalelser 15](#_Toc480533446)

[Bilag 1. Virksomhedsdata og vigtige datoer 16](#_Toc480533447)

[Bilag 2: Kort over virksomheden 17](#_Toc480533448)

[Bilag 3: Beskrivelsen fra ansøgningsmaterialet 17](#_Toc480533449)

[Bilag 4: screeningsskema VVM 18](#_Toc480533450)

# 1. Afgørelse

Virksomhed A/S har den 13. januar 2017 søgt Viborg Kommune om miljøgodkendelse af et autoophug. Virksomheden er omfattet af listepunkt K209 i godkendelsesbekendtgørelsens[[1]](#footnote-1) bilag 2, som omfatter K 209 Autoophugning (autogenbrug)

Baseret på de givne oplysninger, som de fremgår af ansøgningsmaterialet og suppleret med Viborg Kommunes vurderinger (nærmere beskrevet i vurderingskapitlet), har Viborg Kommune besluttet at meddele miljøgodkendelse til etablering og drift af et mindre autoophug på Brandstrupvej 37

8840 Rødkærsbro - matrikel nr. 13 hk Brandstrup By, Vindum.

Afgørelsen er truffet efter Miljøbeskyttelseslovens[[2]](#footnote-2) §33 og godkendelsesbekendtgørelsen samt ændringsbekendtgørelse[[3]](#footnote-3) hertil

De hovedhensyn, der har været bestemmende for afgørelsen, er at sikre omgivelserne mod luftforurening samt støj, vibrationer og lugtgener, sikre en korrekt affaldshåndtering samt sikre, at arbejdsprocesserne sker ved anvendelse af den reneste mulige teknologi.

Godkendelsen meddeles den samlede virksomhed på adressen.

*Offentliggørelse af miljøgodkendelsen*

Viborg Kommune har fremsendt udkast til afgørelse til virksomheden og samtidigt orienteret virksomheden om, at afgørelsen vil blive offentliggjort via den digitale løsning, som Miljøstyrelsen stiller til rådighed.

Miljøstyrelsens digitale system: Digital Miljø Administration, kan tilgås fra følgende hjemmeside: <https://dma.mst.dk/>

**Afgørelse Vedr. VVM screening**

Kommunen meddeler hermed, at autoophugget ikke kræver VVM (Vurdering af Virkninger på Miljøet). Afgørelsen er truffet i henhold til bekendtgørelse nr. Nr. 1440 af 23. november 2016 (VVM-bekendtgørelsen).

I medfør af VVM-bekendtgørelsens § 3, stk. 1, og § 1, stk. 3, skal Kommunen efter modtagelse af en anmeldelse af anlæg omfattet af VVM-bekendtgørelsens bilag 2 vurdere, om anlægget på grund af dets art, dimensioner eller placering må antages at kunne få en væsentlig indvirkning på miljøet, så der er VVM-pligt.

Produktionsanlægget er omfattet af VVM-bekendtgørelsens bilag 2, afsnit 11e, Skrotoplagring, herunder oplagring af biler til ophugning.

*Offentliggørelse af afgørelse om ikke VVM-pligt*

Ifølge § 3, stk. 3, skal en afgørelse om, at der ikke er VVM-pligt, offentliggøres. VVM-afgørelsen bliver med miljøgodkendelsen offentliggjort på Kommunens hjemmeside [www.viborg.dk](http://www.viborg.dk).

Afgørelsen er ikke en tilladelse, men alene en afgørelse om, at projektet ikke skal igennem en VVM-proces.

Hvis det anmeldte projekt ændres, skal ændringen anmeldes til Kommunen, der skal vurdere, om ændringen udløser VVM-pligt.

**Udtalelse**

Virksomheden har fået forelagt udkast til miljøgodkendelsen og har ikke haft bemærkninger hertil.

Er der spørgsmål, kan jeg kontaktes på telefon eller e-mail.

Ved eventuel henvendelse bedes sagsnummeret oplyst. Det fremgår af højre side af brevets første side.

Med venlig hilsen

Inger Brun

Biolog

# 2. Vilkår

## 2.1 Sikkerhedsstillelse

Virksomheden skal ifølge § 39 a i miljøbeskyttelsesloven etablere en sikkerhedsstillelse over for godkendelsesmyndigheden. Sikkerhedsstillelsen skal dække tilsynsmyndighedens udgifter til videretransport og destruktion eller anden håndtering af affaldet ved en selvhjælpshandling. I forbindelse denne godkendelse gives vilkår for maksimalt oplag af affald i tabel 1 og en sikkerhedsstillelse pålydende 7420 kr. (2017-tal).

|  |  |  |  |  |  |
| --- | --- | --- | --- | --- | --- |
| **Affaldsart** | **Max. Oplag** | **EAK-kode** | **Pris kr/kg** | **Samlet pris i kr.** | **Forvaltningens vurdering incl. transport og afgifter** |
| Blyakkumulatorer og blyholdige bremseklodser | 10 stk. | 160601 | Positiv | 0,- | Positiv |
| Bremsevæske, koblingsvæske og sprinklervæske | 60 liter | 160113 | Positiv | 0,- | Genanvendes |
| Dieselolie | 200 Liter | 130701 | Positiv | 0,- | Genanvendes |
| Dæk | 150 Stk. | 160103 | Positiv | 0,- | Afhentes gratis |
| Elektronisk udstyr (audio- og videoudstyr, navigationsudstyr og mobiltelefoner) | 0 | 160213 | - | - | Wee affald uden betaling |
| Frostsikringsvæske (kølervæske) | 200 Liter | 160114 | 2,5 | 500,- | 500,- |
| Glasruder | 0 | 160120 | - | - | - |
| Katalysatorer |  |  |  |  | Positiv |
| Kviksølvkontakter | 0 | 160108 | - | - | - |
| Kølemidler i airconditionanlæg samt køle- og fryseanlæg (CFC, HCFC og HFC) | 10 kilo | 140601 | Positiv | 0,- | - |
| Kølemidler i airconditionanlæg samt køle- og fryseanlæg (andre halogenerede opløsningsmidler og opløsningsmiddelblandinger) | 1 liter | 140602 | Positiv | 0,- | - |
| Motorbenzin | 200 liter | 130702 | Positiv | 0,- | - |
| Ni-Cd akkumulatorer (herunder apparater med akkumulator) | 0 | 160602 | - | - | - |
| Olie (hydraulikolie) | 0 | 130113 | - | - | - |
| Olie (motor- gear- og smøreolie) | 1200 liter | 130208 | Positiv | 0,- | Gratis over 1200 liter |
| Oliefiltre | 300 stk. | 160107 | 3,6 | 360,- | 720,- |
| Plastkofangere og spoilere | 0 | 160119 | - | - | - |
| Sprinklervæske | 200 liter | 160114 | Positiv | 0,- | Genanvendes |
| Biler til miljøbehandling | 2 stk. |  |  |  | 1000,- (kun transport) |
| Transport, arbejdsløn samt leje af beholdere igennem Stena (Mekopartner-aftale) |  |  |  | 1500,- årligt | 1500,- |
| Diverse affald herunder kattegrus. |  |  |  |  | 300,- |
| Gebyr\* ca. 10 timer |  |  |  |  | 3400,- |
| **I alt inklusiv moms:** |  |  |  |  | **7420,-** |

\*Skønnet gebyr for sagsbehandling i forbindelse med selvhjælpshandling

## 2.2 Støj

1. Virksomhedens samlede støjemission, angivet som det ækvivalente, korrigerede støjniveau i dB(A), må ved de nærmest liggende enkeltboliger ikke overskride følgende værdier:

Tabel 2: Grænseværdier for virksomhedens samlede støjbidrag i omgivelserne som funktion af tidsrum og områdetype.

|  |  |
| --- | --- |
| Tidsrum    Områdetype | Mandag-fredag  kl. 7.00-18.00 |
| Det åbne land. På primære opholdsarealer ved boliger i det åbne land | 55 |
| Boligområder for åben og lav boligbebyggelse | 45 |

De anførte grænseværdier for støjbidraget regnes for overholdt, hvis de ikke overskrides af en måling/beregning, der er midlet over en periode, som afhænger af tidspunktet på døgnet således:

* For dagperioden kl. 07 – 18 alle dage er måleperioden det mest støjbelastede, samlede tidsrum på 8 timer.

Støj fra kørsel til og fra virksomheden samt den interne trafikstøj er omfattet af de ovennævnte støjgrænser.

Tilsynsmyndigheden kan stille krav om kontrolmålinger af virksomhedens støjemissioner med henblik på at dokumentere overholdelse af støjgrænserne, jf. vilkår 1.

1. Måling af støjemissioner

Eventuelle kontrolmålinger skal udføres som Miljømålinger, RL 7/88 og i overensstemmelse med Miljøstyrelsens vejledninger nr. 5 og 6/1984 om ekstern støj fra virksomheder eller Miljøstyrelsens vejledning nr. 5/1993 om beregning af ekstern støj fra virksomheder. Målingerne/beregningerne skal foretages af et laboratorium, som er akkrediteret af DANAK eller godkendt af Miljøstyrelsen til ”Miljømåling – ekstern støj”.

Tilsynsmyndigheden kan kræve foretaget kontrolmåling, dog maksimalt en gang om året, hvis støjvilkårene er overholdt.

## 2.3 Standardvilkår

Generelt

1. Ved driftsophør skal virksomheden træffe de nødvendige foranstaltninger for at undgå forureningsfare og for at efterlade stedet i tilfredsstillende tilstand. En redegørelse for disse foranstaltninger skal fremsendes til tilsynsmyndigheden senest 3 måneder, før driften ophører.
2. Hvor der i vilkårene anvendes betegnelsen "befæstet areal" menes en fast belægning, der giver mulighed for opsamling af spild og kontrolleret afledning af nedbør. Hvor der i vilkårene anvendes betegnelsen "tæt belægning" menes en fast belægning, der i løbet af påvirkningstiden er uigennemtrængelig for de forurenende stoffer, der håndteres på arealet.

Indretning og drift

1. Ikke-miljøbehandlede køretøjer skal straks efter ankomsten til virksomheden kontrolleres for eventuelle lækager. Såfremt der konstateres eller er mistanke om lækager, skal køretøjet straks, og senest inden arbejdsdagens ophør, tømmes for de væsker, der lækker.
2. Skadede køretøjer skal opbevares på et areal med tæt belægning med kontrolleret afledning af regnvand. Ved "skadede køretøjer" forstås køretøjer, der på grund af en retssag eller en forsikringssag endnu ikke er frigivet til affaldshåndtering af ejeren.
3. Ikke-miljøbehandlede køretøjer må kun opbevares i ét lag. Ved "ikke-miljøbehandlede køretøjer" forstås udtjente og skadede køretøjer.
4. Transport af ikke-miljøbehandlede køretøjer, hvor eventuelle lækager endnu ikke er håndteret, og transport af andet farligt affald, skal ske på befæstede arealer.
5. Udendørs oplag af miljøbehandlede køretøjer må kun ske på befæstet areal med fald mod afløb
6. Ved "miljøbehandlede køretøjer" forstås udtjente køretøjer, der har fået udtaget de stoffer, materialer og komponenter, som er omfattet af [bilag 1](http://lgmiljoe.lovportaler.dk/ShowDoc.aspx?hashparam=b1&schultzlink=bek20121312#b1) til bekendtgørelse om håndtering af affald i form af motordrevne køretøjer og affaldsfrakturer herfra (bilskrotbekendtgørelsen).
7. Miljøbehandling af køretøjer skal ske på et areal med tæt belægning og under tag beskyttet mod vejrlig.
8. Demontering af olieforurenede dele som motorer, gearkasser og bagtøj skal ske på et areal med tæt belægning og under tag beskyttet mod vejrlig.
9. Vaskeplads for motorer og andre løsdele skal være indrettet under tag beskyttet mod vejrlig og på et areal med tæt belægning med opkant og afskærmning, således at vaskevand, aerosoler mv. ikke spredes uden for vaskepladsen.
10. Der må maksimalt oplagres 2 ikke-miljøbehandlede køretøjer og 2 miljøbehandlede køretøjer på virksomheden.
11. Bilerne på pladsen skal mærkes, så det tydeligt fremgår, om de er miljøbehandlede, ikke-miljøbehandlede, eller om de henstår på arealet og ikke afventer miljøbehandling.

Luft**for**urening

1. Afkast fra rumudsug, udsug af svejserøg, udsug af udstødningsgas og udsug af rensemiddeldampe skal være opadrettede og føres mindst 1 meter over tagryg på det tag, hvor afkastet er placeret.
2. Maskinel skæring og andre støvfrembringende aktiviteter må kun foregå indendørs og med etableret udsugning. Afkast fra støvfrembringende aktiviteter skal være opadrettede og føres mindst 1 meter over tagryg på det tag, hvor afkastet er placeret. Koncentrationen af total støv i den afkastede luft må ikke overstige 20 mg/normal m3. Ved nyetablering eller installation af filtre, eller renovering der kan sammenlignes med nyetablering, skal de overholde en emissionsgrænse på 10 mg/normal m3.
3. Afkast fra udsugningsanlæg ved arbejdspladser, hvor der håndteres asbestholdige dele, skal være forsynet med absolutfilter dimensioneret med en udskilningsgrad på mindst 99,97 % for partikler på 0,3 µm. Afkast skal være opadrettede og føres mindst 1 meter over tagryg på det tag, hvor afkastet er placeret.

Affald

1. Flydende og fast farligt affald, hvor der ikke er fastsat krav til opbevaring i [bilskrotbekendtgørelsen](http://lgmiljoe.lovportaler.dk/ShowBaseDoc.aspx?schultzlink=bek20121312), skal opbevares i egnede beholdere. Beholdere med farligt affald skal mærkes, så det tydeligt fremgår, hvad beholderen indeholder.
2. Akkumulatorer skal opbevares i beholdere eller containere, der enten er placeret indendørs eller under halvtag, eller som er lukket med låg. Beholdere og containere skal være tætte og modstandsdygtige over for de væsker, der er anvendt i akkumulatorerne.
3. Spild af olie og kemikalier (herunder grus, savsmuld eller lignende anvendt til opsugning) skal opsamles straks og opbevares og bortskaffes som farligt affald. Der skal til enhver tid forefindes opsugningsmateriale på virksomheden.

Beskyttelse af jord, grundvand og overfladevand

1. Brændstof, olie og kemikalier samt farligt affald skal opbevares i tætte, lukkede beholdere, der er placeret under overdækning i form af tag, presenning eller lignende og beskyttet mod vejrlig. Oplagspladsen skal have en tæt belægning og være indrettet således, at spild kan holdes inden for et afgrænset område og uden mulighed for afløb til jord, grundvand, overfladevand eller kloak. Området skal kunne rumme indholdet af den største beholder, der opbevares.
2. Olieforurenede dele som bilmotorer, gearkasser og bagtøj skal opbevares i beholdere/containere, som kan tilbageholde olie og lign. spild fra disse dele, eller på et afgrænset areal med tæt belægning uden mulighed for afløb til jord, grundvand, overfladevand eller kloak, og indrettet således, at spild kan opsamles. De opbevarede dele skal være beskyttet mod vejrlig ved hjælp af tag, låg eller presenning.
3. Overjordiske tanke til fyringsolie og motorbrændstof skal sikres mod påkørsel. Påfyldningsstudse og aftapningshaner (aftapningsanordninger) for olieprodukter, herunder motorbrændstof, skal placeres inden for konturen af en tæt belægning med kontrolleret afledning af afløbsvandet. Alternativt skal eventuelt spild opsamles i en tæt spildbakke eller grube. Udendørs spildbakker eller gruber skal tømmes, således at regnvand i bunden maksimalt udgør 10 % af spildbakkens eller grubens volumen.
4. Tætte belægninger og befæstede arealer skal være i god vedligeholdelsesstand. Utætheder skal ud- bedres så hurtigt som muligt, efter at de er konstateret.

Egenkontrol

1. Tilsynsmyndigheden kan kræve, at virksomheden får foretaget emissionsmålinger for total støv med henblik på at dokumentere overholdelse af vilkår 15, dog højst 1 gang årligt. Målingen skal foretages under repræsentative driftsforhold (maksimal normal drift) og skal udføres af et firma/laboratorium, der er akkrediteret hertil af Den Danske Akkrediterings- og Metrologifond eller af et tilsvarende akkrediteringsorgan, som er medunderskriver af EA’s multilaterale aftale om gensidig anerkendelse. Rapport over målingerne skal indsendes til tilsynsmyndigheden senest 2 måneder efter, at disse er foretaget.
2. Virksomheden skal mindst 1 gang i kvartalet visuelt kontrollere alle tætte belægninger, mens øvrige befæstede arealer skal kontrolleres visuelt mindst 1 gang årligt. Tilsynsmyndigheden kan kræve, at virksomheden lader en uvildig sagkyndig foretage et eftersyn af de tætte belægninger og befæstede arealer med henblik på dokumentation af vilkår 23, dog højst en gang hvert tredje år. Inden eftersynet iværksættes, skal planen herfor godkendes af tilsynsmyndigheden. Rapport over resultatet af eftersynet skal indsendes til tilsynsmyndigheden senest 1 måned efter eftersynet. Utætheder skal udbedres, så hurtigt som muligt efter at de er konstateret.

Driftsjournal

1. Det i medfør af [bilskrotbekendtgørelsen](http://lgmiljoe.lovportaler.dk/ShowBaseDoc.aspx?schultzlink=bek20121312) krævede register over modtagne køretøjer og produceret affald mv. skal suppleres med følgende oplysninger:

* Dato for modtagelse af ikke-miljøbehandlede køretøjer, der er frigivet til affaldsbehandling, og for miljøbehandling af disse køretøjer.
* Dato for og resultatet af eget eftersyn af tætte belægninger og befæstede arealer.
* Ved udgangen af hvert kvartal registreres antallet af oplagrede ikke-miljøbehandlede køretøjer samt mængden af hver af de oplagrede affaldsfraktioner.
* Ved udgangen af hvert kalenderår registreres antallet af oplagrede miljøbehandlede køretøjer.
* Dokumentation for kontrol af filtersystemet, herunder test af absolutfiltre (typeafprøvning, individuel afprøvning og lækagetest), skal forevises eller fremsendes på tilsynsmyndighedens forlangende. Dokumentationen skal være tilgængelig i hele filterets levetid.

Dokumentationen skal opbevares på virksomheden i mindst 5 år og skal fremvises, såfremt tilsyns- myndigheden anmoder om det.

## 2.4 Godkendelsens gyldighed

Virksomheden må i henhold til miljøbeskyttelseslovens § 33 ikke udvides eller ændres bygnings- eller driftsmæssigt, herunder med hensyn til affaldsfrembringelsen, på en måde, der indebærer forøget forurening i forhold til det hermed tilladte, før udvidelsen eller ændringerne er godkendt af Viborg Kommune.

Godkendelsens retsbeskyttelsesperiode er gældende i 8 år. Dette betyder ikke, at miljøgodkendelsen bortfalder efter de 8 år, men at tilsynsmyndigheden efter perioden kan meddele virksomheden påbud eller forbud i henhold til miljøbeskyttelseslovens § 41.

Godkendelsens gyldighed bortfalder, hvis den ikke er udnyttet inden 2 år efter annonceringen.

Opmærksomheden henledes på, at denne godkendelse efter miljøbeskyttelsesloven ikke fritager virksomheden for de nødvendige tilladelser/anmeldelser i henhold til anden lovgivning

## 2.5 Klagevejledning og søgsmål

Denne afgørelse kan påklages til Natur- og Miljøklagenævnet af ansøgeren, klageberettigede myndigheder og organisationer samt enhver, der har en væsentlig, individuel interesse i sagens udfald, jf. miljøbeskyttelseslovens § 98.

En eventuel klage skal indgives til Natur- og Miljøklagenævnet, via Klageportalen, som du finder et link til på forsiden af [www.nmkn.dk](http://www.nmkn.dk).   
Klageportalen ligger på [www.borger.dk](http://www.borger.dk) og [www.virk.dk](http://www.virk.dk). Du logger på www.borger.dk eller www.virk.dk, ligesom du plejer, typisk med NEM-ID.   
Klagen sendes gennem Klageportalen til den myndighed, der har truffet afgørelsen.

En klage er indgivet, når den er tilgængelig for myndigheden i Klageportalen.   
Natur- og Miljøklagenævnet skal som udgangspunkt afvise en klage, der kommer uden om Klageportalen, hvis der ikke er særlige grunde til det.

Hvis du ønsker at blive fritaget for at bruge Klageportalen, skal du sende en begrundet anmodning til den myndighed, der har truffet afgørelse i sagen. Myndigheden videresender herefter anmodningen til Natur- og Miljøklagenævnet, som træffer afgørelse om, hvorvidt din anmodning kan imødekommes.

Klagefristen er fire uger fra offentliggørelsen, hvilket betyder, at en eventuel klage skal være indsendt senest den 19. maj 2017.

Du vil ved klagefristens udløb få besked, såfremt der er modtaget klager.

Det er en betingelse for Natur- og Miljøklagenævnets behandling af din klage, at du indbetaler et gebyr til Natur- og Miljøklagenævnet. Klagegebyret er fastsat til 500 kr. Du betaler gebyret med betalingskort i Klageportalen. Vejledning om gebyrbetalingen kan findes på Natur- og Miljøklagenævnets hjemmeside.

Gebyret tilbagebetales, hvis

1) klagesagen fører til, at den påklagede afgørelse ændres eller ophæves,

2) klageren får helt eller delvis medhold i klagen, eller

3) klagen afvises som følge af overskredet klagefrist, manglende klageberettigelse eller fordi klagen ikke er omfattet af Natur- og Miljøklagenævnets kompetence.

Det bemærkes, at hvis den eneste ændring af den påklagede afgørelse er forlængelse af frist for efterkommelse af afgørelse som følge af den tid, der er medgået til at behandle sagen i klagenævnet, tilbagebetales gebyret dog ikke.

Natur- og Miljøklagenævnet kan også beslutte at tilbagebetale klagegebyret, hvis

1) der er indledt forhandlinger med afgørelsens adressat og/eller Viborg Kommune om projekttilpasninger, og disse forhandlinger fører til, at klager trækker sin klage tilbage, eller

2) klager i øvrigt trækker sin klage tilbage, før Natur- og Miljøklagenævnet har truffet afgørelse i sagen.

Gebyret tilbagebetales dog ikke, hvis nævnet vurderer, at der er forhold, der taler imod at tilbagebetale gebyret, f.eks. hvis klagen trækkes tilbage meget sent, herunder efter at klager har haft et afgørelsesudkast i partshøring.

Søgsmål kan anlægges for domstolene i henhold til § 101 i miljøbeskyttelsesloven. Fristen er seks måneder, fra godkendelsen er meddelt, hvilket betyder, at et eventuelt søgsmål skal være anlagt senest den 21. oktober 2017.

En klage over miljøgodkendelsen har ikke opsættende virkning på retten til at udnytte godkendelsen, medmindre Natur- og Miljøklagenævnet bestemmer andet, jf. § 96 i miljøbeskyttelsesloven. Udnyttelse af godkendelsen kan dog kun ske under opfyldelse af vilkårene, som er fastsat i denne godkendelse.

## 2.6 Underretning om miljøgodkendelsen

Kopi af miljøgodkendelserne og revurderingen incl. vvm-afgørelsen er sendt til


* Jimmy Bay Søgaard: jbs@sogaardsauto.dk
* Midtjylland (senord@sst.dk)
* Danmarks Naturfredningsforening, afd. Viborg, dnviborg-sager@dn.dk
* Friluftsrådet LimfjordSyd, ajj-7600@webspeed.dk
* Dansk Ornitologisk Forening, natur@dof.dk
* Dansk Ornitologisk Forening, lokalafd, viborg@dof.dk
* Erhvervsstyrelsen, [planloven@erst.dk](mailto:planloven@erst.dk)
* Viborg Museum, vibmus@viborg.dk

## 3. Vurdering

*Baggrund*

Virksomheden, Søgaards Auto v/ Jimmy Bay Søgaard. Brandstrupvej 37, 8840 Rødkærsbro, har ansøgt om miljøgodkendelse til at miljøbehandle udtjente køretøjer, samt foretage anden affaldshåndtering af køretøjerne herefter foruden at fortsætte driften af autoværkstedet. Der sker ingen ændringer i virksomheden i øvrigt, der bliver således ikke tale om nyanlæg eller udvidelser i forhold til driftstiden. Der kommer ingen ændringer af den bestående autoværksteds-virksomhed.

Virksomheden har ansøgt om at modtage 30 personbiler årligt til særskilt behandling. Virksomheden forventer at modtage 10 biler, der er særskilt behandlede om året. Der forventes at være maksimalt 2 udtjente køretøjer oplagret af gangen. Der forventes at være maksimalt 2 miljøbehandlede køretøjer oplagret af gangen, da de miljøbehandlede biler forventes at blive løbende afleveret til Stena Recycling, Frederiksgade 19, 8840 Rødkærsbro efter endt behandling. Virksomheden har modtaget en landzonetilladelse den 2. marts 2017 med følgende vilkår:



*Ikke relevante vilkår*

Virksomheden foretager ikke flatning af karosserier. Vilkår i forbindelse med flatning er derfor udtaget. Landzonetilladelsen stiller begrænsninger til det maksimale antal og placering af skrotbilerne på virksomheden, derfor kan miljø-behandlede biler heller ikke stilles i reoler eller udenfor den afmærkede plads vist i Bilag 2.

## 3.1 Støj

Virksomheden er beliggende i landzone, men grænser op til byzone (Rødkærsbro). Virksomheden har derfor fået miljøstyrelsens vejledende grænseværdier for det åbne land, det vil sige støjgrænser ved primære opholdsarealer ved boliger i det åbne land, samt de støjgrænser, der skal overholdes i byzone ved boligområder for åben og lav boligbebyggelse.

Virksomheden er kun i drift mandag – fredag, Kl. 07.00-16.00, ikke i weekends og helligdage, og har derfor fået vilkår i henhold til dette.

## 3.2 Luft

Afkast fra udstødningsgas, rensemiddeldampe og svejserøg er i forvejen indrettet i henhold til autoværkstedsbekendtgørelsens bestemmelser, d.v.s. mindst en meter over det sted på tagfladen, hvor afkastet er placeret.

## 3.3 Affald

Der er stillet sikkerhed for de affaldsfraktioner, som virksomheden maksimalt kommer til at oplagre. Farligt affaldet opbevares indendørs på tæt belægning og afleveres i henhold til Viborg Kommunes regulativer.

## 3.4 Beskyttelse af jord og grundvand

Ikke miljøbehandlede biler stilles på areal med tæt belægning og kontrolleret afledning af regnvand. Reglerne for transport af farligt affald sikre, at der ikke kan spildes farlig affald fra bilerne, når de transporteres på vejen/grusvejen inde på virksomhedens areal.

## 3.5 Spildevand

Vilkår for spildevand reguleres i en særskilt tilslutningstilladelse meddelt den 25. november 2013.

## 3.6 Renere teknologi/BAT

De standardvilkår, der findes for Bilag 2 virksomheder, betragtes som BAT.

## 3.7 Øvrig lovgivning

*Screening for VVM*

Da anlægget er omfattet af samlebekendtgørelsens bilag 2, skal anlægget screenes. Screeningen findes i bilag 4, der er vedlagt denne godkendelse.

*Risikovurdering i forhold til habitatbekendtgørelsen*


I henhold til §§ 7, 8 og 11 i habitatbekendtgørelsen, skal kommunen i forbindelse med udarbejdelse af miljøgodkendelser foretage en vurdering af, om det ansøgte kan påvirke et Natura 2000-område væsentligt, beskadige yngle- eller rasteområder for dyrearter der er optaget på EF-habitatdirektivets bilag IV, eller beskadige plantearter der er optaget på EF-habitatdirektivets bilag IV.

Ca. 2 km nord for virksomheden, ligger nærmeste Natura 2000 område, EF-habitatområde nr. 34.- Brandstrup Mose: (http://svana.dk/media/197501/habitatudpgr201231dec.pdf)

Viborg Kommune vurderer, at de eksisterende og ansøgte aktiviteter på grund af afstanden til habitatområdet ikke kan give anledning til negative påvirkninger af udpegningsgrundlaget vist i figur 1:

Virksomhedens arealer vurderes konkret heller ikke, at rumme forekomster eller potentielle levesteder for beskyttelseskrævende arter efter naturbeskyttelseslovens § 29a og habitatdirektivets bilag IV arter.

Det er således Viborg Kommunes samlede vurdering, at virksomhedens aktiviteter ikke medfører væsentlig påvirkning af habitatområder eller bilag IV arter. Der er derfor ikke foretaget yderligere konsekvensvurdering.

Fig 

Figur 1

## 3.8 Udtalelser

Virksomheden har fået forelagt et udkast til miljøgodkendelsen og har ikke haft bemærkninger hertil. Dog har ejer meddelt, at han også ønsker at foretage anden affaldshåndtering efter bilerne er særskilt behandlede (efter bilskrotbekendtgørelsens regler)

# Bilag 1. Virksomhedsdata og vigtige datoer

**Virksomhed**

|  |  |
| --- | --- |
| Navn: | Søgaard Auto V/ Jimmy Søgaard |
| Adresse: | Brandstrupvej 37, 8850 |
| Telefon: | 8663 9300 / mobil: 2323 1097 |
| Matr. nr.: | 13 hk, Brandstrup By, Vindum |
| P-nr.: | 1012935079 |
| CVR-nummer: | 30134192 |
| Listebetegnelse: | K209 |

**Kontaktperson og ejer:**


|  |  |
| --- | --- |
| Navn: | Jimmy Bay Søgaard |
| Adresse: | Valmuevej 9, 8840 Rødkærsbro |
| Telefon: | 8663 9300 / mobil: 2323 1097 |

**Vigtige datoer:**

|  |  |  |  |
| --- | --- | --- | --- |
|  | Dato |  | Dato |
| Godkendelsen annonceres | 21. april 2017 | Klagefristen udløber | 19. maj 2017 |
| Søgsmålsfristen udløber | 21.oktober 2017 | Retsbeskyttelses-perioden udløber | 21. april 2017 2025 |

# Bilag 2: Kort over virksomheden

placering af biler, affald samt forskellige afkast



# Bilag 3: Beskrivelsen fra ansøgningsmaterialet

Der foretages særskilt behandlinger af køretøjer. Ejer har telefonisk oplyst efter ansøgningen, at han ønsker anden affaldshåndtering efter særskilt behandling, men at restfraktionen (karosseri m.v.) afhændes til miljøgodkendt shredderlanlæg. Der er ingen vaskeanlæg, dog en vaskeplads, som kan ses på den vedhæftede tegning Bilag 2

Skorstenene bliver bl.a. brugt af et stokerfyr, derudover bliver luftafkast brugt til ventilation og udsugning af lokalerne, samt udsugning af udstødningsgas.

Der er støj- og vibrationskilder forbundet med den interne kørsel, som indebærer kørsel med rendegraver/minilæsser. Der udføres ingen arbejde udvendigt i forbindelse med den særskilte behandling af køretøjer.

Der forefindes en industricontainer på 400 liter, som bliver brugt til affald såsom gulvopfej og lignende affald, denne container bliver tømt 1 gang om måneden. Derudover bliver pap, papir og plastik sorteret og kørt til Stena Recycling, Frederiksgade 19, 8840 Rødkærsbro.

Arealet for transport af ikke-miljøbehandlede køretøjer, er ikke befæstet da køretøjerne skal transporteres over grus i form af indkørsel/offentlig grusvej Dog skal køretøjerne ikke opbevares/oplagres på et ikke-befæstet areal. - Modtage- og oplagsplads af de ikke- miljøbehandlede køretøjer er befæstet med beton.

Arealet til miljøbehandlinger samt afmontering af dele forurenet med olie, er befæstet med malet beton. Areal til oplag af brændstof, olie og kemikalier er også befæstet med malet beton. Oplag af farligt affald er befæstet med malet beton.

Flatning af karrosseri bliver ikke udført på virksomheden, men bliver sendt videre til Stena Recycling, Frederiksgade 19, 8840 Rødkærsbro.

Arbejdstid: Mandag – Fredag, Kl. 07.00-16.00

# Bilag 4: screeningsskema VVM

Vedlagt separat.

1. Bekendtgørelse om godkendelse af listevirksomhed, 1517 af 7. december 2016 [↑](#footnote-ref-1)
2. Lov nr. 358 af 6. juni 1991, Jf. lovbek. nr. 1189 af 27. september 2016 [↑](#footnote-ref-2)
3. Bekendtgørelse om standardvilkår i godkendelse af listevirksomhed Nr. 1520 af 7. december 2016 [↑](#footnote-ref-3)